Canadas forsvar
Store norske leksikon,Samfunn,Forsvar og sikkerhet,Forsvar i verden
Canada er medlem av NATO. I tillegg til NATO-medlemskapet har Canada forpliktelser i forsvaret av Nord-Amerika sammen med USA med den primære oppgaven å varsle angripende fly og missiler (NORAD). Landet deltar i NATOs og FNs fredsbevarende operasjoner. Forsvaret er basert på frivillig tjeneste. De samlede styrketallene for Canadas væpnede styrker er 66 600 aktivt personell, med en reserve på 27 000 personell (2018, IISS). I tillegg kommer en sivilt bemannet kystvakt med 4500 personell.
Hæren Hæren har en styrke på 23 000 aktivt personell. Materiellet omfatter 82 stridsvogner (forskjellige varianter av Leopard 2), 120 oppklaringsvogner av typen LAV-25, og 443 pansrede personellkjøretøy. I tillegg har hæren tungt artilleri og lette droner. Flyvåpenet Flyvåpenet, Royal Canadian Air Force (RCAF), har en styrke på 12 000 aktivt personell. Flyene omfatter 77 kampfly av typen Hornet, 18 patruljefly av typen Orion, syv tankfly, 47 transportfly, fire treningsfly, og 123 helikoptre. NATO har et treningssenter for piloter i Canada. Marinen Marinen, Royal Canadian Navy, har en styrke på 8300 aktivt personell. Flåten omfatter fire undervannsbåter, 12 fregatter av Halifax-klassen, 12 minesveipere, og ti forsynings- og hjelpefartøy. Kystvakten Kystvakten har en styrke på 4500 personell, 69 patruljefartøy, fire landgangsfartøy, 42 forsynings- og hjelpefartøy, og 44 helikoptre. Internasjonal operasjoner Canada deltok i 2018 i NATO-operasjoner blant annet i Latvia (Enhanced Forward Presence) med mekanisert infanteri (350 personell), og i Romania med fem kampfly og 135 personell.Canada deltok i 2018 også i FN-operasjonene i blant annet Mali (MINUSMA) med 138 personell og helikoptre.I tillegg deltok Canada i Operation Inherent Resolve med 370 personell og fire helikoptre, to transportfly, og ett tankfly. Les mer i Store norske leksikon Canadas historie Canadas politiske system Litteratur The International Institute of Strategic Studies (IISS) (2019). The Military Balance 2019, kapittel 3, North America, sidene 44-46.